CELEX: 62009TN0450
Language: el
Date: 2009-11-06 00:00:00
Title: Υπόθεση T-450/09: Προσφυγή της 6ης Νοεμβρίου 2009 — Simba Toys κατά ΓΕΕΑ — Seven Towns (Τρισδιάστατη απεικόνιση παιχνιδιού αποτελούμενου από κύβους)

16.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 11/34
            
         Προσφυγή της 6ης Νοεμβρίου 2009 — Simba Toys κατά ΓΕΕΑ — Seven Towns (Τρισδιάστατη απεικόνιση παιχνιδιού αποτελούμενου από κύβους)
   (Υπόθεση T-450/09)
   2010/C 11/64
   Γλώσσα του δικογράφου της προσφυγής:η αγγλική
   
      Διάδικοι
   
   
      Προσφεύγουσα: Simba Toys GmbH & Co. KG (Fürth, Γερμανία) (εκπρόσωπος: O. Ruhl, lawyer)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Seven Towns Ltd (Λονδίνο, Ηνωμένο Βασίλειο)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               Να ακυρώσει την απόφαση του δευτέρου τμήματος προσφυγών του Γραφείου Εναρμόνισης της Εσωτερικής Αγοράς (εμπορικά σήματα, σχέδια και υποδείγματα) της 1ης Σεπτεμβρίου 2009 στην υπόθεση R 1526/2008-2 και
            
         
               —
            
            
               να καταδικάσει το καθού και την αντίδικο ενώπιον του τμήματος προσφυγών στα έξοδα στα οποία υποβλήθηκε κατά τη διαδικασία της προσφυγής και στα έξοδά της ενώπιον του Πρωτοδικείου.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Τρισδιάστατη απεικόνιση παιχνιδιού αποτελούμενου από κύβους, για προϊόντα της κλάσεως 28
   
      Δικαιούχος του κοινοτικού σήματος: Η αντίδικος ενώπιον του τμήματος προσφυγών
   
      Αιτούσα την κήρυξη της ακυρότητας του κοινοτικού σήματος: Η προσφεύγουσα
   
      Απόφαση του τμήματος ακυρώσεως: Απόρριψη της αιτήσεως ακυρώσεως
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 7, παράγραφος 1, στοιχεία β', γ' και ε' του κανονισμού 207/2009 του Συμβουλίου, διότι το τμήμα προσφυγών εκτίμησε εσφαλμένως τους απόλυτους λόγους απαραδέκτου που προέβαλε η προσφεύγουσα. Παράβαση του άρθρου 75 του κανονισμού 207/2009 του Συμβουλίου, καθόσον το τμήμα προσφυγών παρέλειψε να αναφέρει τους λόγους για τους οποίους δεν δέχθηκε τον λόγο εκπτώσεως από το δικαίωμα σύμφωνα με το άρθρο 7, παράγραφος 1, στοιχείο γ' του εν λόγω κανονισμού. Παράβαση του άρθρου 76, παράγραφος 1, του κανονισμού 207/2009 του Συμβουλίου, καθόσον το τμήμα προσφυγών παρέλειψε να προσδιορίσει πλήρως τα στοιχεία του σήματος του οποίου ζητείται η κήρυξη της ακυρότητας και δεν έλαβε υπόψη ορισμένα στοιχεία του εν λόγω σήματος.